Μάχη της Καρχηδόνας (238)

Η μάχη της Καρχηδόνας διεξήχθη το 238 μεταξύ ενός ρωμαϊκού στρατού πιστού στον αυτοκράτορα Μαξιμίνο Θραξ και των δυνάμεων των αυτοκρατόρων Γορδιανού Α' και Γορδιανού Β'.

 Παρασκήνιο 
Ο Γορδιανός Α' και ο Γορδιανός Β' ήταν πατέρας και γιος αντίστοιχα, αμφότεροι υποστηριζόμενοι από τη Ρωμαϊκή σύγκλητο και με βάση στην επαρχία της Αφρικής. Η μάχη ήταν μέρος μιας εξέγερσης εναντίον του αυτοκράτορα Μαξιμίνου Θραξ, που ξεκίνησε από γαιοκτήμονες που θεώρησαν ότι φορολογήθηκαν υπερβολικά και άδικα. Αυτοί οι γαιοκτήμονες κάλεσαν τον Γορδιανό Α' και τον Γορδιανό Β' να γίνουν αυτοκράτορές τουςPrescott W. Townsend, The revolution of A. D. 238: the leaders and their aims, Yale University Press (1955).

Ο Καπελιανός ήταν κυβερνήτης της Νουμιδίας και είχε μία προηγούμενη μνησικακία εναντίον του Γορδιανού Α', σύμφωνα με τον Ηρωδιανό. Ο Ηρωδιανός αναφέρει ότι αυτή η μνησικακία αναπτύχθηκε μετά από μία δίκη που αφορούσε και τους δύο. Λίγο μετά την εκλογή του ως αυτοκράτορας, ο Γορδιανός Α' έστειλε αντικαταστάτη στη Νουμιδία για να πάρει τη θέση του παλιού του εχθρού, Καπελιανού. Η ενέργεια αυτή οδήγησε τελικά στον πρόωρο θάνατό τουGordian Emperors Ancient History Encyclopedia. 

 Η μάχη 
Ο Γορδιανός Α' βάδισε από την πόλη Θύσδρο στην Καρχηδόνα, όπου έλαβε την είδηση της εξέγερσηςGordian I (238 A.D.) Roman Emperors. Ο Καπελιανός ηγήθηκε της μόνης λεγεώνας στην Αφρική εναντίον των δύο αυτοκρατόρωνAllen Brent, Cyprian and Roman Carthage, σελ. 118, Νέα Υόρκη: Cambridge University Press (2010). 

Οι δύο στρατοί συναντήθηκαν κοντά στην Καρχηδόνα. Ο Γορδιανός Β' ηγήθηκε προσωπικά του στρατού του, που αποτελούνταν από πολιτοφύλακες χωρίς στρατιωτική εκπαίδευση, νικήθηκε και σκοτώθηκε και, όταν έμαθε το θάνατο του γιου του, ο Γορδιανός Α' αυτοκτόνησε. Η βασιλεία πατέρα και γιου διήρκεσε συνολικά 28 ημέρες.

Μετά τον θάνατο των δύο Γορδιανών, η Ρωμαϊκή Σύγκλητος εξέλεξε δύο νέους αυτοκράτορες που δεν ήταν δημοφιλείς στο κοινό. Τότε η Σύγκλητος στράφηκε στον 13χρονο Γορδιανό Γ' για να γίνει ο νέος καίσαρας.   

 Παραπομπές 

Καρχηδονα